Sagunt guarda un minut de silenci en senyal de condemna i repulsa pel presumpte assassinat masclista perpetrat a Marmolejo, Jaén
16 de juny 2021

![Imagen 1](/media/fvukxd23/minutjaen1.jpg)![Imagen 2](/media/l3fokfz0/minutsilenci2.jpg)

L'Ajuntament de Sagunt, a través de l'Àrea d'Igualtat, ha convocat un minut de silenci este dimecres en senyal de rebuig i repulsa davant el presumpte assassinat masclista d'una dona de 36 anys que es va perpetrar dissabte passat en la localitat de Marmolejo, a Jaén.

  

Membres de la Corporació Municipal, encapçalats per l'alcalde i regidor d’Igualtat, Darío Moreno, s'han concentrat davant les portes dels edificis públics per a mostrar la seua condemna, repulsa i rebuig front a este nou presumpte assassinat masclista. En les concentracions també han estat presents personal funcionarial, veïns i veïnes del municipi i col·lectius i associacions.

  

Segons dades oficials, l'any 2020 va finalitzar amb 45 dones assassinades per violència de gènere, mentre que en 2021 ja són 19, un xiquet i dos xiquetes.

  

La delegació d'Igualtat recorda que qualsevol persona que sospite d'un cas de violència de gènere té el deure ciutadà de telefonar al 016 o al telèfon d'emergències, 112, i comunicar-ho.

  

Així mateix, el departament també informa que el servici d'atenció a les dones, en l'Àrea d'Igualtat, es realitza de manera presencial els dimarts, dijous i divendres, amb cita prèvia a través del telèfon 96 265 58 89 (de 8.00 a 15.00 hores), del WhatsApp 607248363 (de 8.00 a 19.30 hores) o bé per via telemàtica en dona@aytosagunto.es

  

A més a més, des de l'Àrea d'Igualtat se subratlla que si alguna dona es troba en una situació d'emergència greu pot cridar al Centre Coordinador d'Emergències 112. Si ha sigut víctima d'una agressió i necessita protecció, pot telefonar a la Policia Nacional, 091, ó 96 267 00 91; a la Policia Local, 092, ó 96 265 54 84; o a la Guàrdia Civil al 062.

  

Si la persona necessita ajuda urgent també pot posar-se en contacte amb el CENTRE DONA 24 HORES de la Generalitat Valenciana, 900 580 888, o bé telefonar al 016, ja que la trucada no queda registrada en la factura ni en el dispositiu mòbil.

​  

*   [](http://www.facebook.com/sharer.php?u=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-marmolejo-jaen/ "Facebook")
*   [](http://twitter.com/share?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-marmolejo-jaen/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-marmolejo-jaen/ "Linked In")
*   [](mailto:?body=https://aytosagunto.es/va/actualitat/sagunt-guarda-un-minut-de-silenci-en-senyal-de-condemna-i-repulsa-pel-presumpte-assassinat-masclista-perpetrat-a-marmolejo-jaen/)